འ་དང་།ཕྱིར་འོད་འབྲས་གནས་པར་ཆད་དང་གཅིག
པའི་མིང་ཅན་གྱི་སེམས་དཔའ་དང་།ཕྱིར་མི་འོང་ཞུགས་པའི་མིང་ཅན་གྱི་སེམས་དཔའ་དང་།འདི་ལའང་དད་མོས་དང་མཐོང་ཐོབ་གཉིས་ཡོད་ཀྱང་ཉི་ཤུའི་གྲངས་གཅིག་ཏུ་མཛད་དོ།།ཕྱིར་མི་འོང་འབྲས་གནས་པར་དོར
འདའ་བའི་མིང་ཅན་གྱི་སེམས་དཔའ་དང་།ཕྱིར་མི་འོད་སྐྱེས་ནས་འདའ་བའི་མིང་ཅན་གྱི་སེམས་དཔའ་དང་།ཕྱིར་མི་འོད་མངོན་པར་འདུ་བྱེད་དང་བཅས་འདའ་བའི་མིང་ཅན་གྱི་སེམས་དཔའ་དང་།ཕྱིར་མི
འོད་མངོན་པར་འདུ་བྱེད་པ་མེད་པར་འདའ་བའི་མིང་ཅན་གྱི་སེམས་དཔའ་དང་།ཕྱིར་མི་འོད་འབར་བའི་མིང་ཅན་གྱི་སེམས་དཔའ་དང་།ཕྱིར་མི་འོད་བྱེད་དུ་འཕར་བའི་མིང་ཅན་གྱི་སེམས་དཔའ་དང་།ཕྱིར་མི་འོང
གནས་ཐམས་ཅད་དུ་འཆི་འཕོ་བའི་མིང་ཅན་གྱི་སེམས་དཔའ་དང་།ཕྱིར་མི་འོང་མཐོང་བའི་ཆོས་ལ་ཞི་བའི་མིང་ཅན་གྱི་སེམས་དཔའ་དང་།ཕྱིར་མི་འོང་ལུས་མངོན་བྱེད་ཀྱི་མིང་ཅན་གྱི་སེམས་དཔའ་དང་།དགྲ་བཅོམ
པའི་འབྲས་བུ་ལ་ཞུགས་པའི་མིང་ཅན་གྱི་སེམས་དཔའ་དང་།རང་སངས་རྒྱས་ཀྱི་མིང་ཅན་གྱི་བྱང་ཆུབ་སེམས་དཔའ་སྟེ་ཉི་ཤུའོ།།ཐེག་ཆེན་འཕགས་ལམ་ལ་གནས་པའི་བྱང་ཆུབ་སེམས་དཔའ་འདི་དག་ལ

རྒྱུན་ཞུགས་ཞུགས་པ་ནས་རང་སངས་རྒྱས་ཀྱི་བར་གྱི་མིང་བཏགས་པ་ནི་ཕྱིར་མི་ལྡོག་པའི་འཁོར་ལོའི་མདོ་ལས་གསུངས་པར་རྒྱན་སྣང་དུ་བཤད་དེ།།དེ་ལྟར་མིང་བཏགས་པའི་དགོས་པ་ནི་ཐེག་དམན་གྱི་སྡེ་སྣོད་ལ་ཞེན
པོ་འགའ་ཞིག་གི་ལོག་རྟོག་བཟློག་པའི་ཆེད་དང་།ཐེག་དམན་ལ་ཞེན་པ་རྣམས་ཐེག་པ་ཆེན་པོ་ལ་ཁ་དྲང་བའི་ཕྱིར་དུ་ཐེག་པ་ཆེན་པོའི་དགེ་འདུན་འཕགས་པ་རྣམས་ལ་ཐེག་དམན་གྱི་སྡེ་སྣོད་ལས་འབྱུང་བའི་རྒྱུན་ཞུགས
ལ་སོགས་པའི་དགེ་འདུན་རྣམས་ཀྱི་མིང་བཏགས་པ་ཡིན་པར་བཤད་དོ།།དོན་བདུན་ཅུའི་གསུམ་པ་ངེས་འབྱེད་ཆ་མཐུན་ལ་བཞི་གསུངས་ཏེ།དྲོད་དང་།རྩེ་མོ་དང་།བཟོད་པ་དང་།ཆོས་མཆོག་བཞིའོ།།བཞི་པ་དེ་
ལའང་དམིགས་པ་དང་།རྣམ་པ་དང་།རྒྱུ་དང་།ཡོངས་སུ་འཛིན་པ་དང་།རྣམ་རྟོག་བཞི་པོ་སྤང་བྱར་ལྡན་པའི་ཁྱད་པར་གྱིས་དམན་ལམ་ལས་ཁྱད་པར་དུ་འཕགས་པར་གསུངས།དེའི་དམིགས་པ་ལའང་དྲོད
ཆུང་ངུའི་དམིགས་པ་ནས་ཆོས་མཆོག་ཆེན་པོའི་དམིགས་པའི་བར་བཅུ་གཉིས།དེའི་རྣམ་པ་ལའང་དྲོད་ཆུང་ངུའི་རྣམ་པ་ནས་ཆོས་མཆོག་ཆེན་པོའི་རྣམ་པའི་བར་བཅུ་གཉིས།རྒྱུ་ནི་ངེངོས་འབྱེད་བཞི་ཀའི་འབྲས་བུ་ཁྱད
པབར་དུ་འཕགས་པ་འབྱུང་བས་འབྲས་བུ་ཁྱད་པར་ཅན་གྱི་རྒྱུ་ནུས་པ་མཐུ་ཅན་ཡིན་པས་ན་རྒྱུའི་སྒོ་ནས་ཁྱད་པར་དུ་འཕགས་ཚུལ་ལོ།།ཡོངས་འཛིན་ལ་ཕྱིའི་ཡོངས་འཛིན་དང་ནང་གི་ཡོངས་འཛིན་གཉིས་སོ།།

རྣམ་རྟོག་བཞི་པོ་སྤང་བྱར་ལྡན་པའི་ཁྱད་པར་ལ་རྣམ་རྟོག་བཞི་ནི།གཟུང་རྟོག་གཉི་པ་དང་།འཛིན་རྟོག་གཉིས་ཏེ་བཞིའོ།།གཟུང་རྟོག་གཉིས་ནི་ཀུན་ནས་ཉོན་མོངས་ཕྱོགས་སྤང་བྱ་གཟུང
རྟོག་དང་།རྣམ་བྱང་ཕྱོགས་གཉེན་པོ་གཟུང་རྟོག་གཉིས་སོ།།འཛིན་རྟོག་གཉིས་ནི་རྫས་འཛིན་དང་།བཏགས་འཛིན་གཉིས་སོ།།རྟོག་པ་བཞི་པོ་དེ་རེ་རེ་ལའང་མུ་དགུ་དགུར་གསུངས་སོ།།དོན་བདུན་ཅུའི
བཞི་པ་རིགས་ནི་སྒྲུབ་པའི་རྟེན་དུ་གསུངས་པས་སྒྲུབ་པའི་རྟེན་རིགས་ལ་བཅུ་གསུམ་གསུངས་ཏེ།བཅུ་གསུམ་ནི།དྲོད་ཀྱི་རྟེན་རིགས།རྩེ་མོའི་རྟེན་རིགས།བཟོད་པའི་རྟེན་རིགས།ཆོས་མཆོག་གི་རྟེན་རིགས།མཐོང་ལམ་གྱི་རྟེན་རིགས།
སྒོམ་ལམ་གྱི་རྟེན་རིགས།གཉེན་པོ་བར་ཆད་མེད་ལམ་སྐྱེ་བ་ལ་མངོན་དུ་ཕྱོགས་པའི་རྟེན་རིགས།སྤང་བྱའི་ས་བོན་འགག་པ་ལ་མངོན་དུ་ཕྱོགས་པའི་རྟེན་རིགས།སྤང་བྱ་རྣམས་ཡོངས་སུ་གཏུགས་པའི་རྣམ་གྲོལ་ལམ
གྱི་རྟེན་རིགས།སྲིད་ཞིའི་མཐའ་འགོག་པའི་ཤེས་རབ་སྙིང་བརྩེར་བཅས་པའི་རྟེན་རིགས།ཉན་ཐོས་སོགས་དམན་ལམ་དང་ཐུན་མོང་མིན་པའི་རྟེན་རིགས།ས་བཅུ་ཐོབ་སྟེ་གཞན་གྱི་དོན་གྱི་གོ་རིམ་གྱི་རྟེན་རིགས།ཤེས
བྱའི་གནས་རྣམས་ལ་ཡེ་ཤེས་རྩོལ་བ་མི་མངའ་བར་འཇུག་པའི་རྟེན་རིགས་ཏེ་བཅུ་གསུམ་མོ།།རིགས་བཅུ་གསུམ་པོ་དེ་དག་སྦྱོར་ལམ་དྲོད་སོགས་བཅུ་གསུམ་པོ་དེ་དག་སོ་སོའི་རྟེན་གྱི་ཆོས་ཉིད་དུ་གསུངས་སོ།།དོན་བདུན།།

ཅུའི་ལྔ་པ་དམིགས་པ་ནི།སྒྲུབ་པའི་དམིགས་པར་གསུངས།སྒྲུབ་པའི་དམིགས་པ་ལ་བཅུ་གཅིག་གསུངས་ཏེ།བཅུ་གཅིག་ནི།སྤང་བྱ་དགེ་བ།དོར་བྱ་མི་དགེ་བ།བཏང་སྙོམས་སུ་བཞག་བྱ་ལུང་མ་བསྟན།འཇིག་རྟེན་པ།
འཇིག་རྟེན་ལས་འདས་པ།ཟག་བཅས།ཟག་མེད།འདུས་བྱས།འདུས་མ་བྱས།ཐུན་མོང་བའི་ཡོན་ཏན།ཐུན་མོང་མ་ཡིན་པའི་ཡོན་ཏན་ཏེ་བཅུ་གཅིག་གོ།།དོན་བདུན་ཅུའི་དྲུག་པ་ཆེད་དུ་བྱ་བ་ནི།སྒྲུབ་པའི་ཆེད་དུ་བྱ་བར་གསུངས
སྒྲུབ་པའི་ཆེད་དུ་བྱ་བ་ལ་གསུམ་གསུངས་ཏེ།གསུམ་ནི།སེམས་དཔའ་ཆེན་པོ།སྤོང་བ་ཆེན་པོ།།རྟོག་པ་ཆེན་པོ་སྟེ་གསུམ་མོ།།གསུམ་པོ་དེས་ཆེད་དུ་བྱ་ཚུལ་ནི།རང་ཉིད་སེམས་ཅན་ཀུན་གྱི་མཆོག་ཉིད་དུ་བྱེད་པའི་ཆེད་དང་།
སྤང་བྱ་མི་མཐུན་ཕྱོགས་མ་ལུས་པ་སྤོང་བའི་ཆེད་དང་།ཐོབ་བྱ་རྟོགས་པ་མ་ལུས་པ་འཐོབ་པའི་ཆེད་དུ་བྱེད་པའོ།།དོན་བདུན་ཅུའི་བདུན་པ་གོ་སྒྲུབ་ལ།སྦྱིན་པའི་གོ་སྒྲུབ་ནས་ཤེས་རབ་ཀྱི་གོ་སྒྲུབ་ཀྱི་བར་དྲུག་ཡོད་ཅིང
ཕར་ཕྱིན་དྲུག་པོ་དེ་རེ་རེ་ལའང་གཞན་མ་ལྔ་ལྔ་ཚང་བར་བྱས་ལ།དྲུག་ལྡན་དྲུག་ལྡན་དུ་བྱས་ཏེ་གོ་ཆེའི་སྒྲུབ་པ་སུམ་ཅུ་སོ་དྲུག་ཏུ་གསུངས་སོ།།དོན་བདུན་ཅུའི་བརྒྱད་པ་འཇུག་སྒྲུབ་ལ་དགུ་གསུངས་ཏེ།འཇུག་སྒྲུབ་དགུ་ནི།
བྱང་ཆུབ་ཀྱི་སེམས་རིན་པོ་ཆེས་ཀུན་ནས་བསླངས་ཏེ་བསམ་གཏན་དང་གཟུགས་མེད་པའི་སྙོམས་འཇུག་ཉམས་སུ་ལེན་པའི་བྱ་བ་ལ་འཇུག་པ་དང་།སྦྱིན་སོགས་ཕ་རོལ་ཏུ་ཕྱིན་པ་དྲུག་ཉམས་སུ་ལེན་པ་ལ་འཇུག་པ་དང་།ཐེག

པ་ཆེན་པོའི་མཐོང་ལམ་དང་སྒོམ་ལམ་གྱིས་བསྡུས་པའི་ལམ་ཉམས་སུ་ལེན་པ་ལ་འཇུག་པ་དང་།བྱམས་སོགས་ཚད་མེད་བཞི་སྒོམ་པ་ལ་འཇུག་པ་དང་།བདེན་གྲུབ་ཀྱི་དམིགས་པ
མེད་པར་རྟོགས་པ་དང་ལྡན་པ་ལ་འཇུག་པ་དང་།འཁོར་གསུམ་རྣམ་པར་དག་པར་རྟོགས་པ་ལ་འཇུག་པ་དང་།དགེ་བ་ཅི་བྱེད་ཆེད་དུ་བྱ་བ་གསུམ་གྱི་དོན་དུ་བསྒྱུར་བ་ལ་འཇུག་པ་དང་།གཞན་དོན་དུ་མངོན་ཤེས་དྲུག
བསྐྱེད་པ་ལ་འཇུག་པ་དང་།འབྲས་བུ་རྣམ་ཀུན་མཁྱེན་པའི་ཚུལ་ལ་འཇུག་པའི་སྒྲུབ་པ་སྟེ་དགུའོ།།དོན་བདུན་ཅུའི་དགུ་པ་ཚོགས་སྒྲུབ་ལ་བཅུ་བདུན་གསུངས་ཏེ།ཚོགས་སྒྲུབ་བཅུ་བདུན་ནི།བརྩེ་བ་སྙིང་རྗེ་ཆེན
པོའི་ཚོགས་སྒྲུབ།སྦྱིན་པའི་ཕར་ཕྱིན་ཉམས་སུ་ལེན་པའི་ཚོགས་སྒྲུབ།ཚུལ་ཁྲིམས་ཀྱི་ཕར་ཕྱིན་ཉམས་སུ་ལེན་པའི་ཚོགས་སྒྲུབ།བཟོད་པའི་ཕར་ཕྱིན་ཉམས་སུ་ལེན་པའི་ཚོགས་སྒྲུབ།བརྩོན་འགྲུས་ཀྱི་ཕར
ཕྱིན་ཉམས་སུ་ལེན་པའི་ཚོགས་སྒྲུབ།བསམ་གཏན་གྱི་ཕར་ཕྱིན་ཉམས་སུ་ལེན་པའི་ཚོགས་སྒྲུབ།ཤེས་རབ་ཀྱི་ཕར་ཕྱིན་ཉམས་སུ་ལེན་པའི་ཚོགས་སྒྲུབ།ཞི་གནས་སྒོམ་པའི་ཚོགས་སྒྲུབ།ལྷག་མཐོང་སྒོམ
ཚོགས་སྒྲུབ།ཞི་ལྷག་ཟུང་དུ་འབྲེལ་བའི་ལམ་སྒོམ་པའི་ཚོགས་སྒྲུབ།ཐབས་ལ་མཁས་པའི་ཚོགས་སྒྲུབ།ཡེ་ཤེས་ཀྱི་ཚོགས་སྒྲུབ།བསོད་ནམས་ཀྱི་ཚོགས་སྒྲུབ།ཐེག་པ་ཆེན་པོའི་མཐོང་སྒོམ་གྱི་ལམ་གྱི་ཚོགས་སྒྲུབ་

གཟུངས་ཀྱི་ཚོགས་སྒྲུབ།ས་བཅུའི་ཚོགས་སྒྲུབ།གཉེན་པོའི་ཚོགས་སྒྲུབ་སྟེ་བཅུ་བདུན་ནོ།།དེ་ལ་མངོན་རྟོགས་རྒྱན་དུ།ཚོགས་སྒྲུབ་བཅུ་བདུན་ལས་སའི་ཚོགས་དང་གཉེན་པོའི་ཚོགས་གཉིས་ཟུར་དུ་བཀར་ནས
དབྱེ་བ་གསུངས་ལ།འགྲེལ་པ་དོན་གསལ་དུ་ཡེ་ཤེས་ཀྱི་ཚོགས་ཀྱང་ཟུར་དུ་བཀར་ནས་དབྱེ་བ་གསུངས་སོ།།དེ་ལ་ཡེ་ཤེས་ཀྱི་ཚོགས་ལ།སྟོང་གཞིའི་སྒོ་ནས་སྟོང་ཉིད་ལ་དབྱེ་བ་ཉི་ཤུ་གསུངས་ལ།སྟོང་ཉིད་ཉི་ཤུ
པོ་དེ་དག་རྟོགས་པའི་ཡེ་ཤེས་ཀྱང་ཉི་ཤུ་ཡོད་པས་ཡེ་ཤེས་ཀྱི་ཚོགས་ལ་དབྱེ་བ་ཉི་ཤུའོ།།སྟོང་ཉིད་ཉི་ཤུ་ནི།ནང་སྟོང་པ་ཉིད་དང་།ཕྱི་སྟོང་པ་ཉིད།ཕྱི་ནང་སྟོང་པ་ཉིད།སྟོང་པ་ཉིད་སྟོང་པ་ཉིད།ཆེན་པོ
སྟོང་པ་ཉིད།དོན་དམ་པ་སྟོང་པ་ཉིད།འདུས་བྱས་སྟོང་པ་ཉིད།འདུས་མ་བྱས་སྟོང་པ་ཉིད།མཐའ་ལས་འདས་པ་སྟོང་པ་ཉིད།ཐོག་མ་དང་མཐའ་མ་མེད་པ་སྟོང་པ་ཉིད།དོར་བ་མེད་པ་སྟོང་པ་ཉིད།རང་བཞིན་སྟོང་པ་ཉིད།ཆོས
ཐམས་ཅད་སྟོང་པ་ཉིད།རང་གི་མཚན་ཉིད་སྟོང་པ་ཉིད།མི་དམིགས་པ་སྟོང་པ་ཉིད།དངོས་པོ་མེད་པའི་ངོ་བོ་ཉིད་སྟོང་པ་ཉིད།དངོས་པོ་སྟོང་པ་ཉིད།དངོས་པོ་མེད་པ་སྟོང་པ་ཉིད།རང་གི་ངོ་བོ་སྟོང་པ་ཉིད།གཞན་གྱི་ངོ་བོ
ཉིད་སྟོང་པ་ཉིད་དེ་ཉི་ཤུའོ།།སའི་ཚོགས་ལས་དང་པོ་ནས་ས་དགུ་པའི་བར་ལ་ཡོངས་སྦྱོང་གི་དབྱེ་བ་དང་།ས་བཅུ་པ་ལ་ཡོན་ཏན་ཁྱད་པར་དུ་འཕགས་ཚུལ་གསུངས།ས་དང་པོ་ནས་དགུ་པའི་བར་ལ་ལོངས་སྦྱོང་གི་དབྱེ་བ

ནི།ས་དང་པོ་ལ་ཡོངས་སྤྱོད་བཅུ།ས་གཉིས་པ་ལ་ཡོངས་སྤྱོད་བརྒྱད།ས་གསུམ་པ་ལ་ཡོངས་སྤྱོང་ལྔ།ས་བཞི་པ་ལ་ཡོངས་སྤྱོད་བཅུ།ས་ལྔ་པ་ལ་ཡོངས་སྦྱོང་བཅུ།ས་དྲུག་པ་ལ་ལོངས་སྦྱོང
བཅུ་གཉིས།ས་བདུན་པ་ལ་ཡོངས་སྤྱོད་ཉི་ཤུ།ས་བརྒྱད་པ་ལ་ཡོངས་སྐྱོང་བརྒྱད།ས་དགུ་པ་ལ་ཡོངས་སྤྱོང་བཅུ་གཉིས་གསུངས།དེ་ལ་ས་དང་པོའི་ཡོངས་སྦྱོང་བཅུ་ནི།བྱ་བ་ཐམས་ཅད་ལ་གཡོ་སྒྱུ་མེད་པའི་བསམ
པ་དང་།རང་གཞན་གྱི་དོན་ལ་ཕན་པའི་དངོས་པོ་ཐེག་ཆེན་ཉིད་འཛིན་པ་དང་།སེམས་ཅན་ཐམས་ཅད་ལ་སེམས་མཉམ་པ་ཉིད་དང་།སེར་སྣ་མེད་པར་བདོག་པ་ཐམས་ཅད་གཏོང་བ་ཉིད་དང་།བཤེས་གཉེན་དམ་པ་རྟག་ཏུ
བསྟེན་པར་བྱེད་པ་དང་།ཐེག་པ་གསུམ་གྱི་ཆོས་མ་ལུས་པའི་དམིགས་པའི་ཚོལ་བ་དང་།དུས་རྟག་ཏུ་ངེས་པར་འབྱུང་བའི་སེམས་ཉིད་དང་ལྡན་པ་དང་།དུས་རྟག་ཏུ་སངས་རྒྱས་ཀྱི་སྐུ་མཐོང་བར་འདོད་ཅིང་དེ་ལ་དགའ་བ་དང་།
གདུལ་བྱ་རྣམས་ལ་དཔེ་མཁྱུད་མེད་པར་ཆོས་སྟོན་པ་དང་།དུས་རྟག་ཏུ་བདེན་པའི་ཚིག་སྨྲ་བར་བྱེད་པ་སྐྱེ་བཅུའོ།།ས་གཉིས་པའི་ལོངས་སྐྱོང་བརྒྱད་ནི།དུས་རྟག་ཏུ་ཚུལ་ཁྲིམས་གསུམ་རྣམ་པར་དག་པ་དང་།གཞན་གྱིས
ཕན་བཏགས་པ་ལ་བྱས་པ་གཟོ་བ་དང་།གནོད་པ་ཅི་བྱུང་ཡང་བཟོད་པ་དང་།དུས་རྟག་ཏུ་དགེ་བ་ཁ་སྤྲོ་བའི་དགའ་བ་དང་།སེམས་ཅན་རྣམས་ལ་སྙིང་རྗེ་ཆེ་བ་དང་།མཁན་སློབ་སོགས་ལ་འདུད་ཅིང་བཀུར་སྟི་བྱེད་པ་དང་།

བླ་མ་རྣམས་ལ་གུས་པས་ཆོས་ཉན་པ་དང་།སྦྱིན་སོགས་པར་ཕྱིན་རྣམས་ལ་དུས་རྟག་ཏུ་བརྩོན་པ་སྟེ་བརྒྱད་དོ།།ས་གསུམ་པའི་ཡོངས་སྤྱོང་ལྔ་ནི།ཆོས་ཐོས་པས་མི་ངོམས་པ་ཉིད་དང་།ཟང་ཟིང་གི་བསམ་པ་མེད་པར་གཞན་ལ
ཆོས་སྦྱིན་པ་དང་།རང་ཉིད་གང་དུ་འཚང་རྒྱ་བའི་ཞིང་གི་སྣོད་བཅུད་ཀུན་སྦྱོང་བ་དང་།འཁོར་བའི་སྐྱོན་མཐོང་བས་གཞན་དོན་ལ་ཡོངས་སུ་མི་སྐྱོ་བ་དང་།ངོ་ཚ་ཤེས་ཤིང་ཁྲེལ་ཡོད་དང་ལྡན་པ་སྟེ་ལྔའོ།།ལྔ་པོ་དེ་དག་ཐམས
ཅད་ཀྱང་བདེན་པར་རློམ་སེམས་མེད་པའི་བདག་ཉིད་དོ།།ས་བཞི་པའི་ཡོངས་སྦྱོང་བཅུ་ནི།དབེན་པའི་ནགས་ན་གནས་པ་དང་།འདོད་པ་ཆུང་བ་དང་།ཆོག་ཤེས་པ་དང་།སྦྱངས་པའི་ཡོན་ཏན་ལ་ཡི་དམ་བསྟེན་པ་དང་།བསླབ
ཁྲིམས་ཡོངས་སུ་མི་གཏོང་བ་དང་།འདོད་པའི་ཡོན་ཏན་རྣམས་ལ་སྨོད་པ་དང་།གདུལ་བྱ་སོ་སོའི་སྐལ་བ་དང་འཚམས་པར་ཆོས་སྟོན་ཅིང་ཐམས་ཅད་མྱ་ངན་ལས་འདས་པ་ལ་གཞོལ་བ་དང་།བདོག་པ་ཀུན་གཏོང་བ་དང་།
དགེ་བ་སྒྲུབ་པ་ལ་སེམས་མི་ཞུམ་པ་དང་།མངོན་ཞེན་གྱི་ལྟ་བ་མེད་པ་སྟེ་བཅུའོ།།ས་ལྔ་པའི་ཡོངས་སྐྱོང་བཅུ་ནི།རྙེད་བཀུར་གྱི་ཆེད་དུ་ཁྱིམ་པ་དང་འགྲོགས་འདྲིས་བྱེད་པ་སྦྱོང་བ་དང་།རབ་ཏུ་བྱུང་བ་གཞན་ལ་སྦྱིན་བདག་དད
པ་ཅན་གྱི་ཁྱིམ་མི་སྟོན་པ་སྤོང་བ་དང་།འདུ་འཛིའི་གནས་སུ་གནས་པ་སྤོང་བ་དང་།ཆགས་པས་བདག་ལ་བསྟོད་པ་སྤོང་བ་དང་།གཞན་ལ་བརྙས་པ་སྤོང་བ་དང་།མི་དགེ་བའི་ལས་ཀྱི་ལམ་བཅུ་སྤོང་བ་དང་།རློམ་པས་གཞན་ལ

མི་འདུད་པའི་ཁེངས་པ་སྤོང་བ་དང་།བླང་དོར་ཕྱིན་ཅི་ལོག་ལ་ཞེན་པ་སྤོང་བ་དང་།ལོག་པར་ལྟ་བའི་བློ་ངན་སྤོང་བ་དང་།སེམས་ཉོན་མོངས་ལ་ཕྱོགས་པ་སྤོང་བར་བྱེད་པ་སྟེ་བཅུའོ།།ས་དྲུག་པའི་ཡོངས
སྦྱོང་བཅུ་གཉིས་ནི།སྦྱིན་པའི་ཕར་ཕྱིན་རྫོགས་པར་བྱེད་པ་དང་།ཚུལ་ཁྲིམས་ཀྱི་ཕར་ཕྱིན་རྫོགས་པར་བྱེད་པ་དང་།བཟོད་པའི་ཕར་ཕྱིན་རྫོགས་པར་བྱེད་པ་དང་།བརྩོན་འགྲུས་ཀྱི་ཕར་ཕྱིན་རྫོགས་པར་བྱེད་པ་དང་།བསམ་གཏན་
གྱི་ཕར་ཕྱིན་རྫོགས་པར་བྱེད་པ་དང་།ཤེས་རབ་ཀྱི་ཕར་ཕྱིན་རྫོགས་པར་བྱེད་པ་དང་།ཉན་ཐོས་ཀྱི་ས་ལ་དགའ་བ་སྤོང་བ་དང་།རང་སངས་རྒྱས་ཀྱིས་བ་དགའ་བ་སྤོང་བ་དང་།ཟབ་མོའི་དོན་ལ་སྐྲག་པའི་སེམས་སྤོང་བ་དང་།
མགོ་བོ་ལ་སོགས་པ་བསླངས་ནའང་མི་ཞུམ་པ་དང་།བདོག་པ་ཀུན་བཏང་ཡང་མི་དགའ་བ་མེད་པ་དང་།དབུལ་ཡང་སློང་བ་པོ་མི་སྤོང་བ་སྟེ་བཅུ་གཉིས་སོ།།ས་བདུན་པའི་ཡོངས་སྤྱོད་ཉི་ཤུ་ལ་སྤང་བྱ་ཉི་ཤུ་དང་།གཉེན
པོཔོ་ཉི་ཤུ་གསུངས་ཏེ།དེ་ལ་སྤང་བྱ་ཉི་ཤུ་ནི།བདག་ཏུ་འཛིན་པ་དང་།སེམས་ཅན་དུ་འཛིན་པ་དང་།སྲོག་ཏུ་འཛིན་པ་དང་།གང་ཟག་ཏུ་འཛིན་པ་དང་།ཆད་པའི་མཐར་འཛིན་པ་དང་།རྟག་པའི་མཐར་འཛིན་པ་དང་།མཚན
མར་འཛིན་པ་དང་།རྒྱུར་འཛིན་པ་དང་།ཕུང་པོར་འཛིན་པ་དང་།ཁམས་སུ་འཛིན་པ་དང་།སྐྱེ་མཆེད་དུ་འཛིན་པ་དང་།ཁམས་གསུམ་པོ་ལ་གནས་བྱར་འཛིན་པ་དང་།དོར་བྱར་འཛིན་པ་དང་།སེམས་ཀུན་ཏུ་ཞུམ་པ་དང་།

སངས་རྒྱས་སུ་མངོན་པར་ཞེན་པ་དང་།ཆོས་སུ་མངོན་པར་ཞེན་པ་དང་།དགེ་འདུན་དུ་མངོན་པར་ཞེན་པ་དང་།ཚུལ་ཁྲིམས་སུ་མངོན་པར་ཞེན་པ་དང་།སྟོང་པ་ཉིད་ལ་རྩོད་པ་དང་།སྟོང་པ་དང་ཀུན་རྫོབ་འགལ་བར་འཛིན
པའི་ཉེས་པ་སྟེ་ཉི་ཤུའོ།།ཉི་ཤུ་པོ་དེ་དག་ཐམས་ཅད་ཡུལ་དེ་དང་དེ་བདེན་པར་སྣང་ཞིང་ཞེན་པ་ཤ་སྟག་གོ།།གཉིས་པ་གཉེན་པོ་ཉི་ཤུ་ནི།སྟོང་པ་ཉིད་ཤེས་པ་དང་།མཚན་མ་མེད་པ་ཤེས་པ་དང་།སྨོན་པ་མེད་པ
ཤེས་པ་དང་།ཁོར་གསུམ་རྣམ་པར་དག་པར་རྟོགས་པས་དགེ་བ་བཅུའི་ལམ་ལ་འཇུག་པ་དང་།སྙིང་རྗེ་ཆེན་པོ་དང་།རློམ་པ་མེད་པ་དང་།ཆོས་ཐམས་ཅད་མཉམ་པ་ཉིད་དུ་རྟོགས་པ་དང་།མཐར་ཟུག་ཐེག་པ་གཅིག་ཏུ་ཤེས
པ་དང་།དོན་དམ་པར་མི་སྐྱེ་བ་ཤེས་པ་དང་།ཟབ་མོ་ལ་མི་སྐྲག་པའི་བཟོད་པ་ཤེས་པ་དང་།ཆོས་ཐམས་ཅད་བདྲེན་མེད་དུ་སྟོན་པ་དང་།བདེན་འཛིན་གྱི་རྟོག་པ་ཀུན་ཏུ་འཇོམས་པ་དང་།མཚན་མར་འཛིན་པའི་འདུ་ཤེས།
དང་འཇིག་ལྟ་སོགས་ལྔ་ངན་ལྔ་དང་ཆགས་སོགས་ཉོན་མོངས་ཏེ་གསུམ་པོ་དེ་སྤོང་བ་དང་།རྣམ་མཁྱེན་ལ་རྩེ་གཅིག་པའི་ཞི་གནས་ངེས་པར་སེམས་པ་དང་།ལྷག་མཐོང་ཐབས་ཤེས་གཉིས་ལ་མཁས་པ་དང་།གནས
ལུགས་བསྒོམས་པས་སེམས་དུལ་བ་དང་།ཆོས་ཐམས་ཅད་ལ་ཐོགས་པ་མེད་པའི་ཡེ་ཤེས་དང་ལྡན་པ་དང་།ཆོས་གང་ལའང་བདེན་པར་ཆགས་པའི་སའམ་གནས་མིན་པར་རྟོགས་པ་དང་།རང་གར་ཏེ་ཇི་ལྟར་འདོད

པའི་སངས་རྒྱས་ཀྱི་ཞིང་གཞན་དུ་མཉམ་དུ་འགྲོ་བ་དང་།རང་གི་ལུས་ལ་དབང་བསྒྱུར་ཐོབ་པས་ལུས་ཅིག་འདོད་པར་སྟོན་པ་སྟེ་ཉི་ཤུའོ།།ས་བརྒྱད་པའི་ཡོངས་སྦྱོང་བརྒྱད་ནི།སེམས་གཅིག་གིས་སེམས
ཅན་ཐམས་ཅད་ཀྱི་སེམས་ཀྱི་སྤྱོད་པ་བཟང་ངན་ཐམས་ཅད་ཇི་ལྟ་བ་བཞིན་དུ་ཤེས་པ་དང་།སངས་